**Markus Heikki Erdem Rauramo** (s. 23. kesäkuuta 1968) on suomalainen yritysjohtaja, joka on toiminut Fortumin toimitusjohtajana vuodesta 2020. Koulutukseltaan hän on valtiotieteiden maisteri Helsingin yliopistosta.

Ura
---

Rauramo toimi Stora Enson erilaisissa esihenkilö- ja johtotehtävissä vuosina 1993–2012, muun muassa Brysselissä. Vuonna 2004 hänet nimitettiin konsernin rahoitusjohtajaksi ja hänen toimipaikkansa oli neljän vuoden ajan Lontoo. Vuonna 2008 hän aloitti Stora Enson talousjohtajana, samalla hänestä tuli myös yhtiön johtoryhmän jäsen.

Fortumin talousjohtajaksi Rauramo siirtyi syyskuussa 2012. Vuonna 2013 hän toimi yhtiön väliaikaisena toimitusjohtajana. Vuonna 2014 hänestä tuli Heat, Electricity Sales and Solutions -divisioonan johtaja, vuonna 2016 City Solutions -divisioonan johtaja. Maaliskuussa 2017 Rauramo aloitti Fortumin talousjohtajana. Loppuvuonna Fortum hankki 47 prosenttia Uniperista. Yhtiön toimitusjohtajana toimi Pekka Lundmark, hallituksen puheenjohtajana Sari Baldauf ja varapuheenjohtajana Matti Lievonen. Ohjausministerinä toiminut Mika Lintilä ei halunnut puuttua kauppaan, vaan luotti yhtiön johdon arviointikykyyn.

Rauramo aloitti Fortumin toimitusjohtajana heinäkuussa 2020. Loppuvuonna 2021 Fortum omisti Uniperista 78 prosenttia.

Rauramolle myönnettiin maaliskuussa 2022 yli 400 000 euron kannustinpalkkio edellisen vuoden suorituksista. Vuosi oli Fortumille kaikkien aikojen paras liiketuloksella mitattuna. Palkkio maksettiin huhtikuussa, jolloin Uniperin tulosohjeistus oli ennallaan. Myöhemmin samassa kuussa se kuitenkin antoi tulosvaroituksen. Syksyllä 2022 Fortum myi osuutensa Uniperista Saksan valtiolle. Uniperista laskettiin koituneen Fortumille vajaan kuuden miljardin euron tappio, eli se oli yksi Suomen historian tappiollisimmista sijoituksista.

Fortumin varsinaisessa yhtiökokouksessa huhtikuussa 2023 käsiteltiin edellisen vuoden palkitsemisraporttia. Neuvoa-antavassa äänestyksessä se hylättiin. Kokouksen jälkeen Fortumin uusi hallitus käsitteli syksyllä 2022 Suomen valtion kanssa tehtyyn siltarahoitusjärjestelyyn liittyvien palkitsemisrajoitusten toteuttamista ja päätti pienentää johdolle maksettavia bonuksia. Johtoryhmä taas luopui kahdesta bonusohjelman palkkiosta, jotka olisi maksettu keväällä 2024.

Luottamustehtävät
-----------------

Kesäkuusta 2023 lähtien Rauramo on toiminut Eurelectricin varapuheenjohtajana. Eurelectric on eurooppalainen sähköteollisuuden etujärjestö. Lisäksi hän on Sammon hallituksen jäsen.

Aiemmin hän on toiminut Teollisuuden Voiman, Wärtsilän ja Ahlstromin hallituksissa sekä Uniperin hallintoneuvostossa.

Yksityiselämä
-------------

Rauramo on naimisissa ja hänellä on kaksi lasta. Markus Rauramo on vuorineuvos Jaakko Rauramon poika.

Lähteet
-------

1. ↑  Kaupparekisteriote, Fortum Oyj, 20.12.2022
2. ↑  Hallituksen CV:t *www.wartsilareports.com*. Viitattu 3.2.2020.
3. 1 2  Fortum nimitti toimitusjohtajakseen Markus Rauramon – Pekka Lundmark pääsee aloittamaan Nokian ruorissa kuukautta aikaisemmin *Yle Uutiset*.  24.6.2020. Viitattu 24.6.2020.
4. 1 2  Bloomberg - Are you a robot? *www.bloomberg.com*. Viitattu 3.2.2020.
5. ↑  Markus Rauramo siirtyy Fortumin talousjohtajaksi *Helsingin Sanomat*.  16.2.2012. Viitattu 3.2.2020.
6. 1 2  Stora Enson talousjohtaja hyppäsi Fortumille *Ilta-Sanomat*.  16.2.2012. Viitattu 3.2.2020.
7. ↑  antti mikkonen: organisaatio *Talouselämä*. Viitattu 3.2.2020.
8. 1 2  kuka? | Uusi johtaja on nuori Enso-veteraani *Helsingin Sanomat*.  2.9.2008. Viitattu 3.3.2020.
9. ↑  Jarmo Seppälä: Jouko Karvinen tekee Markus Rauramosta kakkosmiestään *Tekniikkatalous*. Viitattu 3.2.2020.
10. 1 2  Stora Enson johtoryhmän sukupolvenvaihdos jatkuu *ts.fi*.  1.9.2008. Viitattu 3.2.2020.
11. ↑  Fortumin Tapio Kuula selätti syövän – palaa töihin *Helsingin Sanomat*.  18.10.2013. Viitattu 3.2.2020.
12. ↑  Lundmark julkisti uuden johtoryhmänsä *www.energiauutiset.fi*.  Arkistoitu 3.2.2020. Viitattu 3.2.2020.
13. ↑  Fortum vaihtaa talousjohtajaa *ESS.fi*.  8.2.2017. Viitattu 3.2.2020.
14. 1 2 3  Olli Waris: Fortum kärsii Uniperin takia lähes kuuden miljardin tappiot – he ovat olleet päättävissä asemissa, kun ratkaisuja tehtiin *Ilta-Sanomat*.  21.9.2022. Viitattu 13.2.2024.
15. ↑  Olli Waris: Fortumin toimitusjohtajalle maksettiin keväällä 423 000 euron kannustinpalkkio – perusteltiin Uniper-yhteistyöllä *Ilta-Sanomat*.  20.7.2022. Viitattu 21.9.2022.
16. 1 2  Laura Lähdevuori: Fortumin uusi hallitus: johtoryhmän jäsenet eivät ansaitse osakkeita vuosilta 2022 ja 2023 *Kauppalehti*.  2.5.2023. Viitattu 12.2.2024.
17. ↑  Analyysi: Bonussotkunsa ratkoneen Fortumin uusi hallitus keräsi pisteet ja johto nousi "vapaaehtoiseksi" sankariksi – ainakin näennäisesti *Yle Uutiset*.  3.5.2023. Viitattu 12.2.2024.
18. ↑  The European electricity industry’s new Presidency presents its vision for Europe’s clean energy independence - Eurelectric – Powering People *www.eurelectric.org*.  19.6.2023. Viitattu 12.2.2024. (englanniksi)
19. ↑  Sammon hallitus 2021 *sampo.com*.
20. ↑  TVO:n hallitus 2021 *www.tvo.fi*. Viitattu 29.7.2020.
21. ↑  Wärtsilän hallituksen toiminta 2020 *wartsila.com*. Viitattu 29.7.2021.
22. ↑  Kristiina Hallman: Rauramo ja Routila ehdolla Ahlstromin hallitukseen *Kauppalehti*. Viitattu 3.2.2020.